stanford-oval/wikipedia huggingface dataset:
דקטלון
היסטוריה > סניפים נוכחיים

תל אביב
ראשון לציון
נתניה
גן שמואל
באר שבע
אילת
ביג קריות
כפר סבא
פתח תקווה
ירושלים
מותגים

דקטלון מייצרת ומוכרת את מוצריה, ונותנת שם מיתוג שונה לכל קבוצת מוצרים:
Aptonia – תזונה ובריאות
Artengo – מוצרי טניס וטניס שולחן
b'Twin – רכיבה על אופניים
Caperlan – דייג
Domyos – חדר כושר, התעמלות וריקוד
Fouganza – רכיבה על סוסים
Inesis – גולף
Kalenji – ריצה
Kipsta – כדורגל
Nabaiji – בריכה
Newfeel – הליכה
Orao – אופטיקה
Outshock – אמנויות לחימה
Oxelo – ספורט החלקה
Quechua – טיולי הרים
Simond – טיפוס הרים
Solognac – ציד
Tribord – ספורט מים ים
Wed'ze – ספורט חורף וקרח
Tarmak – כדורסל
אחריות חברתית

מאז שנת 2003, דקטלון מאמצת את הסטנדרט שהציב הפורום העולמי לאחריות חברתית וסביבתית העוסקת בזכויות אדם, בריאות, בטיחות, סביבה, שחיתות, ניהול ותקשורת.
ביולי 2024, דקטלון החלה להשקיע בחברת הסטארט אפ "Recyc'Elit" המתמחה במחזור כימי של פוליאסטר ופוליאתילן טרפתאלט.
הערות שוליים

↑  אודות, באתר דקטלון
↑   עדי דברת, דלתות הסניף הראשון של דקטלון בישראל נסגרו בשל העומס - מאות התגודדו בחוץ, באתר TheMarker‏, 29 באוגוסט 2017
↑  2,600 מ"ר, שבעה ימים בשבוע: דקטלון פותחת סניף דגל בכפר סבא
| --- | --- |
בקרת זהויות :  BnF: cb12379177f (data)  ISNI: 0000 0001 0668 2346  SUDOC: 034228497  VIAF: 143274248   WorldCat (עם VIAF): 143274248
רולף (רודא)

| --- | --- |

 לידה:  6 ביולי 1919 שטוטגרט, הקיסרות הגרמנית 
 פטירה:  19 באוקטובר 2003 (בגיל 84) 
 לאום:  ישראלי
 תחום יצירה:  ציור, עיצוב במה, פיסול, עיצוב תלבושות 
 
התבליט "שמחה" של רודא ריילינגר על קיר חדר האוכל בקיבוץ הזורע
חדר זיכרון בקיבוץ גלעד
רולף (רודא) ריילינגר (6 ביולי 1919 – 19 באוקטובר 2003) היה צייר, פסל, מעצב תלבושות ותפאורות תיאטרון ישראלי. שימש כיו"ר איגוד אמני הקיבוץ הארצי, יצר פסלים ואנדרטאות בישראל ומחוצה לה, תפאורות ותלבושות עבור תיאטראות בישראל וביניהם הקאמרי והבימה.
תפאורות נבחרות

תפאורות להצגות שעוצבו על ידי רודא ריילינגר:
מסע ארוך לתוך הלילה
הבט אחורה בזעם
סוף המרוץ
הזמנה לארמון- תיאטרון הקאמרי
עוץ לי גוץ לי - תיאטרון הקאמרי
הנסיכה והרועה
הקמצן
אמדאוס
התפאורה שעיצב רודא להצגה "הזמנה לארמון", אשר הועלתה בקמארי, נבחרה לתפאורה הטובה ביותר בשנת 1962.
את המוניטין הרב ביותר זכתה לקבל התפאורה שעיצב להצגה המצליחה "עוץ לי גוץ לי", אשר הועלתה בקמארי בדצמבר 1965. תפאורה זו הביאה חידוש לארץ: במה מסתובבת עם תפאורה מתחלפת של חוץ ופנים וזכתה לשבחים רבים. רודא עיצב גם את התלבושות להצגה זו.
מעבודותיו

שמחה, 1959, בטון, חדר האוכל בקיבוץ הזורע
ויטראז, 1966, זכוכית, שגרירות ישראל באנקרה, טורקיה
'קירות אמנותיים, 1966, זכוכית, לבני שמוט, מועדון לחבר עין שמר (נהרס באופן חלקי)
האוניה, 1968, ברזל מרותך ובטון, כיכר דניה בירושלים
תבליט קיר ועיצוב פנים, 1968, בטון, ואלמנטים מפלדה, מוזיאון לשואה ביד מרדכי
חדר זיכרון, 1971, ברזל מרותך, זכוכית ועץ, בית יד לבנים בכפר סבא
פסל-מזרקה, 1972, בטון וצבע, גן דוד המלך, רמת גן (נהרס ב-2022)
נבואת השלום ישעיהו, 1973, תבליט קיר, ברזל וחלקי נשק, בית הכנסת בית אחים דטרויט ארצות הברית
קיר וחדר זיכרון, 1975, בטון וברזל ואבן, אתר משואה תל יצחק
תיבת נוח, 1976, בטון לבן, אלבורג, דנמרק
תודה לסינדל מישראל, 1977, יציקת אלומיניום וציפוי ברונזה, סינדל, דנמרק
פינת הנצחה לחללי מלחמת ששת הימים, 1970, ברזל ואבן, עין שמר
אנדרטה להנצחת בוגרי בית הספר שנפלו, 1981, בטון, בית בירם, בית הספר הריאלי בחיפה
עיצוב חלל, קירות פנים וחוץ, 1983, בטון ואבן, ארכיון הקיבוץ הארצי, יד יערי, גבעת חביבה
אוהל יזכור, 1983, בטון ברזל, ואבן, גבעת חביבה
אנדרטה להנצחת חללי השואה, 1983, לבני שמוט, בית העלמין בקיבוץ הזורע
המשפחה, 1984, פלדת קורטן, בעיר ארהוס שבדנמרק
פסל לציון 50 שנים להזורע, 1986, נירוסטה וזכוכית, המדשאה המרכזית בקיבוץ הזורע
תבליט קיר, 1987, בטון, בית יגאל אלון, קיבוץ גינוסר
אתר לזכר השואה, 1988,עיצוב המרחב ופסל יציקת ברונזה, עין השופט
הסנה הבוער, 1989, יציקת ברונזה, שטוטגרט, גרמניה
גלריה

קיר אמנות במועדון לחבר בקיבוץ גת, שנות ה-60
קיר אמנות על חזית אולם ספורט בשכונת קריית אליעזר בחיפה, 1960
"האוניה" כיכר דניה בירושלים (צולם לאחר ביטול המזרקה ובריכת הנוי), 1969
פסל סביבתי בקיבוץ עין שמר לזכרם של שניים מבני הקיבוץ שנפלו במלחמת ששת הימים, 1970
חתימת האמן על המזרקה בגן דוד המלך ברמת גן, נהרס, 1972
בריכת נוי ומזרקה בגן דוד המלך ברמת גן (במקור בטון חשוף), נהרס, 1972
רודא ריילינגר ליד דגם לפסל "תיבת נח" אלבורג, דנמרק 1976
פסל הסנה הבוער ליד הכניסה לבית הכנסת בשטוטגרט (גר')
פסל לכבוד יובל לקיבוץ הזורע, 1987
לקריאה נוספת

רודא ריילינגר (ספר מאמרים מאת גליה בר אור, רוני כוכבי, מיכאל יעקובסון ורתם לבנון), מוזיאון וילפריד ישראל, 2020
גדעון עפרת, מכחולים וטוריות: ראשיתה של אמנות-הקיבוץ, 1935-1960
הערות שוליים

↑  יובל דניאלי, רודא – הסרט על מורשתו: אמן, מורה ואדם, באתר יד יערי, יולי 2018
| --- | --- |
בקרת זהויות :  ICIA: 277846  NLI: 987007521037705171  VIAF: 308268673   WorldCat (עם VIAF): 308268673
טיסה 1121 של אייר מואוראה

| --- | --- |

המטוס שהיה מעורב בתאונה, כחמישה חודשים לפני התקרית
 תאריך:  9 באוגוסט 2007
 מיקום:  מואוראה (אנ'), פולינזיה הצרפתית
 גורם:  תחזוקה לקויה, קריעת כבל בהגה הגובה
 קואורדינטות:  17°29′18″S 149°45′44″W﻿ / ﻿17.48833333°S 149.76222222°W﻿ / -17.48833333; -149.76222222
 הרוגים:  20
 פצועים:  0
 נעדרים:  5
 ניצולים:  0
 המעורבים באסון

 סוג:  דה הבילנד DHC-6 טווין אוטר
 מוצא:  נמל התעופה מואוראה (אנ')
 יעד:  נמל התעופה הבין-לאומי פאעא (אנ')
 מפעיל:  אייר מואוראה (אנ')
 נוסעים:  19
 אנשי צוות:  1
 he
 
טיסה 1121 של אייר מואוראה הייתה טיסה מסחרית וסדירה של חברת אייר מואוראה (אנ'). ב-9 באוגוסט 2007 מטוס הדה הבילנד DHC-6 טווין אוטר שהפעיל את הטיסה התרסק לתוך האוקיינוס השקט זמן קצר לאחר ההמראה מנמל התעופה מואוראה (אנ') שבאי מואוראה (אנ') שבפולינזיה הצרפתית.
רקע > הטיסה

הטיסה ממוריאה לטהיטי הייתה אחת הטיסות הקצרות ביותר בעולם, כשבע דקות טיסה בלבד. סנטורן טס בנתיב פעמים רבות, לפעמים אפילו 40 פעמים ביום.
רקע > המטוס

המטוס שהיה מעורב בתאונה היה מטוס דה הבילנד DHC-6 טווין אוטר. הוא יוצר בשנת 1979 ובזמן התאונה היה בן 28. הוא נמכר לחברת אייר מואוראה ביולי 2006. למרות שה-BEA לא חייב מפעילים לשאת קופסאות שחורות במטוסי דה הבילנד DHC-6 טווין אוטר, אייר מואוראה בחרה להתקין קופסאות שחורות במטוס.
רקע > הצוות

צוות הטיסה כלל אדם אחד בלבד, הטייס הצרפתי מישל סנטורן. הוא היה בן 52 בזמן התאונה ובעל כ-3,500 שעות טיסה.
ההתרסקות

בשעה 12:00:06 זמן מקומי, הבקרה האווירית אישרה לטיסה להמריא. כשש שניות לאחר מכן הטיסה החלה להמריא.
על פי הנוהל הרגיל, סנטורן משך את משטחי ההיגוי כלפי מעלה לאחר טיפוס לגובה בטוח, וזמן קצר לאחר מכן, כשהמטוס התקרב לגובה השיוט שלו, הוא הפחית את כוח המנועים. פעולה זו גרמה למטוס לאבד מעט עילוי וכתוצאה מכך האף נטה מעט כלפי מטה.
סנטורן ניסה ליישר את המטוס על ידי הרמת החרטום, אך פעולה זו גרמה לכבל הגובה השחוק בהגה הגובה להיקרע. בשעה 12:01:09 הכבל נקרע וכתוצאה מכך המטוס נכנס לצלילה תלולה של כ-6,500 מטר בדקה. מקליט הקול בתא הטייס הקליט את סנטורן צועק בהפתעה ואת התראת הקרבה לקרקע (אנ') מופעלת. עדי ראייה דיווחו כי ראו את המטוס צולל בחדות כ-30 שניות לאחר ההמראה.
בשעה 21:01:20 זמן מקומי, המטוס התרסק לתוך האוקיינוס השקט, כקילומטר משדה התעופה מוריאה.
מאמצי החילוץ

למרות שחלקים מהמטוס צפו על פני האוקיינוס, רוב גוף המטוס שקע לקרקעית, כ-600 עד 700 מטרים מתחת לפני הים. לאחר חיפושים רבים לא נמצאו ניצולים מההתרסקות.
גוף המטוס התפרק לשמונה חלקים עיקריים. 21 ימים לאחר ההתרסקות, חולץ זנב המטוס מהאוקיינוס יחד עם הקופסאות השחורות והן פוענכו בהצלחה. נכון לאוקטובר 2024, חלקים מסוימים מגוף המטוס טרם חולצו מקרקעית האוקיינוס.
למרות חיפושים רבים, גופותיהם של חמישה נוסעים מעולם לא נמצאו.
החקירה

מכיוון שמוריאה היא חלק מפולינזיה הצרפתית, ה-BEA פתח בחקירת ההתרסקות. 21 ימים לאחר ההתרסקות חולצו הקופסאות השחורות מקרקעית האוקיינוס.
הדו"ח הסופי קבע כי ההתרסקות נגרמה מקריעת כבל הגובה בהגה הגובה, כתוצאה מתחזוקה לקויה. הדו"ח קבע כי הכבל נקרע משתי סיבות עיקריות:
במטוס הדה הבילנד DHC-6 טווין אוטר הצפציפי שהפעיל את הטיסה, הכבל היה עשוי מפלדת אל-חלד, בניגוד למטוסים האחרים של החברה מאותו דגם, בהם הכבל היה עשוי מפלדת פחמן. למרות שפלדת אל-חלד עמידה יותר בפני שיתוך, פלדת אל-חלד רגישה יותר לשחיקה.
למרות רגישות המתכת לשחיקה, לא בוצעו שינויים בנוהלי התחזוקה של המטוס, וגם לא נלקחו בחשבון ההמראות והנחיתות התכופות מהרגיל של המטוס שהפעיל את הטיסה.
גורם אפשרי נוסף שציין ה-BEA הוא הדף סילון (אנ') ממטוסים גדולים, מה שגרם לשחיקה נוספת של הכבל. על פי התאוריה, הדף הסילון שחק את הכבל בנמל התעופה הבין-לאומי פאעא (אנ'), בו לא היו מחסומים נגד הדף סילון (אנ').
בתרבות הפופולרית

פרק 9 בעונה ה-13 של הסדרה תעופה בחקירה סקר את ההתרסקות. הפרק נקרא "אימה בגן עדן".
הערות שוליים

↑  Loss of control Accident de Havilland Canada DHC-6 Twin Otter 300 F-OIQI, Thursday 9 August 2007, asn.flightsafety.org
↑  Pacific Magazine: All 20 Aboard Doomed Air Moorea Flight Feared Dead, web.archive.org, ‏2007-09-27
לולולמון אתלטיקה

| --- | --- |


חנות לולולמון אתלטיקה (טורונטו, קנדה)
 נתונים כלליים
 סוג:  חברה ציבורית
 בורסה:  נאסד"ק (LULU)  הבורסה לניירות ערך בטורונטו 
 מייסדים:  צ'יפ וילסון 
 תקופת הפעילות:  1998–הווה (כ־27 שנים)
 מיקום המטה:  ונקובר 
 משרד ראשי:  ונקובר, קנדה
 ענפי תעשייה:  קמעונאות 
 עובדים:  29,000 (2022)
  
 www.lululemon.me
 
לולולמון אתלטיקה היא חברת הלבשה שבסיסה בוונקובר. היא נוסדה בשנת 1998 כחברת מכנסי יוגה ולבוש יוגה אחר, והתרחבה למכור גם בגדי ספורט ואביזרי ספורט. לחברה 574 חנויות ברחבי העולם ואתר אינטרנט.
היסטוריה

לולולמון נוסדה בשנת 1998 על ידי צ'יפ וילסון בוונקובר, כאשר החנות העצמאית הראשונה שלה נפתחה בנובמבר 2000.
ההנפקה הראשונית של החברה הייתה ביולי 2007, וגייסה 327.6 מיליון דולר על ידי מכירת 18.2 מיליון מניות. כריסטין דיי, הנשיאה לשעבר של סטארבקס, הפכה למנכ"לית בשנת 2008.
בשנת 2013 רשמה החברה את הופעתה השלישית ברציפות ברשימת החברות הצומחות הכי מהר של פורצ'ן. בדצמבר 2013 הודיע המייסד צ'יפ וילסון על פרישתו כיו"ר וכי נשיא נעלי TOMS, לורן פוטדווין, יהפוך למנכ"ל.
בשנת 2014 פתחה לולולמון את החנות הראשונה שלה באירופה, חנות דגל בקובנט גארדן, לונדון. בפברואר 2015 הודיע וילסון כי הוא מתפטר מהדירקטוריון, וכי מייקל קייסי, לשעבר מנהל הדירקטוריון, יחליף אותו. בשנת 2018, לורן פוטדווין התפטר מתפקידו כמנכ"ל ומדירקטוריון החברה בשל התנהגות בלתי הולמת.
בשנת 2019 הכריזה לולולמון על השקעה ב-Mirror, סטארט-אפ כושר שמוכר מראה אינטראקטיבית עם מצלמה ורמקולים לאימונים בבית. החברות תכננו ליצור תוכן חדש למכשיר, החל משיעורי מדיטציה. ביוני 2020 הכריזה לולולמון על עסקה בהיקף של 500 מיליון דולר לרכישת Mirror, תוך ניצול מגמה הולכת וגדלה של אנשים שעושים אימונים וירטואליים בבית במקום ללכת לחדר כושר בשל מגפת הקורונה.
שיווק

בשנת 2019, לולולמון, שידועה במקור בלבוש יוגה לנשים, הרחיבה את קהל היעד שלה לגברים, בעזרת התאמת המוצרים ואסטרטגיות השיווק שלה בהתאם, והיא מתכננת להגביר את המודעות למותג בקרב גברים עוד יותר. על החברה נאמר כי היא משתמשת ב"שיווק גרילה הוליסטי", במטרה לגרום ללקוחות להרגיש שעל ידי לבישת בגדי לולולמון הם חלק מקהילה גדולה יותר. לולולמון משתמשת במדיה החברתית כולל פייסבוק, טוויטר ואינסטגרם כאחת משיטות השיווק העיקריות של החברה ומוצריה. לולולמון מציעה למדריכי כושר לקבל הנחה של 25% על ההזמנות שלהם.
מחלוקות > פרסום שקרי

בנובמבר 2007 דיווח ה"ניו יורק טיימס "כי לולולמון טענה טענות כוזבות בנוגע למותג הבגדים שלה Vitasea; החברה טענה כי הבגדים עשויים מחומרי אצות המספקים "יתרונות אנטי דלקתיים, אנטי בקטריאליים, לחות וניקוי רעלים" אך בדיקות מעבדה לא הצליחו למצוא הבדלים משמעותיים ברמות המינרלים בין כותנה רגילה של חולצת טריקו לבין בד Vitasea. לאחר מכן נאלצה לולולמון להסיר את כל טענות הבריאות ממוצריה המבוססים על אצות ים המשווקים בקנדה, בעקבות דרישה של לשכת התחרות בקנדה.
מחלוקות > איכות מוצר

בשנת 2013, חלק מהלקוחות התלוננו כי הבגדים באיכות ירודה, כאשר חלק מהפריטים "שקופים מדי", מופיעים בהם חורים, ומתחילים להתפרק לאחר מספר שימושים. בדצמבר 2010 לולולמון פרסמה קריאה להשבת מוצר על כמה מהשקיות הרב פעמיות של החנות שיוצרו בסין מפוליפרופילן, על סמך דיווחים על רמות עופרת גבוהות. בשנת 2013 פרסמה לולולמון קריאה להשבת מוצר על מכנסי היוגה השחורים שהיו שקופים ודקים מדי, מה שהסתכם בכ-17% מכל מכנסי הנשים שנמכרו בחנויות שלה, והשפיע על תוצאותיה הכספיות. ההפסד הכספי והנזקים שנגרמו למותג הביאו לעזיבה הכפויה של מנהלת המוצר הראשית של החברה, שרי ווטרסון, ושל המנכ"לית, כריסטין דיי.
מחלוקות > הצהרות המייסד

המייסד צ'יפ וילסון מסר הצהרות רבות שנויות במחלוקת. בראיון שנערך בשנת 2004 לעג וילסון להגייה היפנית של שם החברה.
בשנת 2013 הוא אמר כי החברה לא ייצרה בגדים לנשים במידות גדולות כי זה היה יקר מדי. במאמץ להסביר קרעים בבגדי המותג, הוא האשים כמה לקוחות בלבישת בגדי המותג בצורה לא תקינה, או בכך שצורות הגוף שלהם לא תואמות את בגדיו. בראיון לבלומברג TV בשנת 2013, הוא ציין כי כמה סוגי גוף של נשים לא מתאימות לבגדי המותג. הטיים כינה את ההערות "שיימינג שומן".
הערות כגון אלה הביאו על פי הדיווחים להתפטרותו של וילסון כיו"ר. ביוני 2016 פרסם וילסון מכתב גלוי לבעלי המניות בו נאמר כי החברה "איבדה את דרכה" וויתרה על נתח שוק לנייקי ואנדר ארמור, לאחר שנשללה ממנו ההזדמנות לדבר בישיבות השנתיות של החברה. מאז, וילסון השתמש באתר האינטרנט שלו "Elevate Lululemon" כדי לבקר את המותג והעסק.
מחלוקות > מחלוקות משפטיות

בשנת 2012 הגישה לולולמון תביעה נגד קלווין קליין והספק G-III Apparel Group בגין הפרת שלושה פטנטים על העיצוב שלה למכנסי יוגה. התביעה הייתה יוצאת דופן במידה מסוימת מכיוון שהיא כללה מעצב המבקש לאשר הגנה על קניין רוחני בלבוש באמצעות זכויות פטנט. התיק הוכרע מחוץ לבית המשפט באותה שנה.
דוד הורן (פיזיקאי)

| --- | --- |

 לידה:  10 בספטמבר 1937 (בן 87) חיפה, פלשתינה (א"י)
 ענף מדעי:  פיזיקה, חישוביות עצבית וביואינפורמטיקה
 מקום מגורים:  ישראל
 מקום לימודים:  האוניברסיטה העברית בירושלים  הטכניון – מכון טכנולוגי לישראל 
 מנחה לדוקטורט:  יובל נאמן
 מוסדות:  אוניברסיטת תל אביב
 תלמידי דוקטורט:  Roy Varshavsky, גדעון דרור, מארק קרלינר 
 
דוד הורן (נולד ב-10 בספטמבר 1937) הוא פרופסור אמריטוס לפיזיקה בבית הספר לפיזיקה ואסטרונומיה באוניברסיטת תל אביב. הורן כיהן כסגן הרקטור, ראש בית הספר לפיזיקה ואסטרונומיה ודקאן הפקולטה למדעים מדויקים באוניברסיטת תל אביב. הוא עמית של החברה האמריקאית לפיזיקה על "תרומתו לפיזיקת החלקיקים, כולל עבודתו רבת ההשפעה בנושא כללי סכום באנרגיה סופית, חקר הפנומנולוגיה של תהליכי הדרונים ותיאוריות בנושא סריגים המילטוניאניים".
ביוגרפיה

דוד הורן נולד והתחנך בחיפה. בשנת 1955 סיים את חוק לימודיו בבית הספר הריאלי בעיר, ושנתיים אחר כך החל ללמוד בטכניון. הורן קיבל תואר ראשון בפיזיקה בהצטיינות יתרה בשנת 1961, ושנה אחר כך סיים תואר שני, אף הוא בטכניון. הוא המשיך ללימודי תואר שלישי באוניברסיטה העברית וקיבל אותו בשנת 1965. עבודת הדוקטורט שלו "בחינות אחדות של מבנה האינטראקציות החלשות" נכתבה בהנחיית פרופ' יובל נאמן.
הורן הצטרף בשנת 1962 לאוניברסיטת תל אביב כעוזר מחקר. בשנת 1965 התמנה למרצה ושנתיים אחר כך למרצה בכיר. בשנת 1968 הפך הורן לפרופסור חבר וב-1972 קודם לפרופסור מן המניין. שנתיים אחר כך הופקד הורן על הקתדרה לפיזיקה עיונית של שדות וחלקיקים על שם אדוארד ופרנסואז ז'ופר, וכיהן בה עד שנת 2007.
במהלך השנים הנחה הורן 43 תלמידים לתארים מתקדמים ופרסם למעלה מ-240 מחקרים.
הוא פרש לגמלאות כפרופסור אמריטוס בשנת 2005, וממשיך במחקריו. מבין תלמידיו לאורך השנים, פרופ' מארק קרלינר.
לאורך השנים כיהן הורן כחוקר אורח במוסדות אקדמיים ובמכוני מחקר שונים, וביניהם: עמית פוסט-דוקטורט במעבדות הלאומיות בארגון, אילינוי; עמית מחקר וחוקר אורח (שלוש פעמים) במכון הטכנולוגי של קליפורניה בפסדינה; חוקר אורח ב-CERN, ז'נבה; פרופסור אורח באוניברסיטת קורנל, ניו יורק; חבר במכון למחקר מתקדם בפרינסטון, ניו ג'רזי; פרופסור אורח במעבדת SLAC באוניברסיטת סטנפורד, ופרופסור אורח באוניברסיטת קיוטו, יפן.
הורן כיהן בתפקידים ניהוליים שונים באוניברסיטת תל אביב. הוא שימש כסגן הרקטור בשנים 1980-1983, תפקיד אותו עזב לטובת מחקר ב-SLAC. עם חזרתו לארץ התמנה לראש המחלקה לפיזיקה של אנרגיות גבוהות (1984–1986), ולאחר מכן כיהן כראש בית הספר לפיזיקה ואסטרונומיה (1986-1989), דקאן הפקולטה למדעים מדויקים על שם ריימונד ובברלי סקלר (1990–1995) ומנהלו הראשון של מרכז העל ע"ש אדמס לחקר המוח (1993–2000).
הורן כיהן גם בתפקידים מקצועיים שונים בישראל ובעולם. בין השאר היה יו"ר הוועדה לפיזיקה של אנרגיות גבוהות בשנים 1983–2003 ובמסגרת תפקיד זה שימש כמשקיף ישראלי ב-CERN בשנים 1991–2003. הורן כיהן גם כחבר המועצה להשכלה גבוהה (1987-1991), חבר הוועד המנהל של החברה האירופית לפיזיקה (1989–1992) ונציג ישראל בפורום האירופי האסטרטגי לתשתיות מחקר (2005–2017). בשנים 2012–2016 כיהן הורן כראש הוועדה לתשתיות מחקר של ות"ת, והגיש בשמה מפות דרכים לתשתיות מחקר מדעיות בישראל בשנים 2013 ו-2016.
מחקריו

פרופ' הורן התמקד במחקר תאורטי של פיזיקה של אנרגיות גבוהות עד שנת 1990. לאחר מכן החל לעסוק בחישוביות עצבית ובלמידת מכונה, ומשנת 2005 החל לפרסם גם בביואינפורמטיקה.
יחד עם ריצ'רד דולן וכריסטוף שמיד פיתח הורן את כללי הסכום באנרגיה סופית. זו הייתה תורה שגשרה בין שתי דרכים להבנת הכח החזק שפועל בין הדרונים, ונודעה כדואליות של דולן-הורן-שמיד. בשנת 1971 פיתחו ריצ'רד סילבר והורן מודל לייצור קוהרנטי של פיונים בהתנגשויות של הדרונים באנרגיות גבוהות. יחד עם ג'פרי מנדולה חקר הורן מבני מזונים על בסיס קוארקים וגלואון ב-1978.
הורן עבר בשנת 1979 לעסוק בתיאוריות של כיולי סריג וגילה, יחד עם שמעון ינקלביץ ומרווין וינשטיין, פאזה נטולת כליאה בתיאוריות (Z(N עבור N גדול.
בשנת 1981 הוכיח הורן את קיומם של מודלי סריג בעלי מטריצות סופיות בצמתים ושדות כיול רציפים שמקשרים ביניהם.
בשנת 1984 פרסמו הורן ווינשטיין את מתודולוגיית פיתוח t של תורות סריג המילטוניאניות.
תרומותיו של הורן למידול וחישוב עצבי כוללות פיתוח מכניזם חדש לתחזוקת הזיכרון באמצעות ויסות עצבי, יחד עם ניר לוי ואיתן רופין, בשנת 1998, ולמידה של שפות טבעיות (בעבודה משותפת עם צח סולן, איתן רופין ושמעון אדלמן) בשנת 2005. מאמר זה כולל פיתוחי אלגוריתמים חדשים למציאת מוטיבים והסקת דקדוק מתוך טקסט.
הורן תרם גם לאלגוריתמים של אשכול, נושא בעל חשיבות בלמידת מכונה, על ידי פיתוח Support Vector Clustering בשנת 2001, יחד עם אסא בן חור, חוה זיגלמן וולדימיר ופניק.
זמן קצר אחר כך פיתחו הורן ואסף גוטליב את האישכול הקוונטי (Quantum Clustering).
מחקריו של הורן בתחום הביואינפורמטיקה כוללים מציאת מוטיבים לאפיון פרוטאינים וחקר מוטיבים של מבנים גנומיים. יחד עם ארז פרסי, הורן חקר נושאים כמו מבנים מסודרים בסדרות של חלבונים, וקיום סדרות חוזרניות ארוכות במבני DNA כסמנים של אבולוציה של אורגניזמים
וגם של התפתחות סרטן (עבודה משותפת עם פרסי ואחרים).
פרסים והוקרות

הורן הוא עמית החברה האמריקאית לפיזיקה (1985) ועמית האגודה הישראלית לפיזיקה (2018).
פרסומים > מאמרים נבחרים

R. Dolen, D. Horn and C. Schmid; Prediction of Regge-parameters of rho poles from low-energy pi-N scattering data Phys. Rev. Lett. 19 (1967) 402–407. Finite-Energy Sum Rules and Their Application to pi-N Charge Exchange Phys. Rev. 166 (1968) 1768–1781.
D. Horn and R. Silver: Coherent production of pions, Annals Phys. 66 (1971) 509-541
T. Banks, D. Horn and H. Neuberger: Bosonization of the SU(N) Thirring Models, Nucl. Phys. B108, 119 (1976).
D. Horn and J. Mandula: Model of Mesons with Constituent Gluons, Phys. Rev. D17, 898 (1978).
D. Horn, M. Weinstein and S. Yankielowicz: Hamiltonian Approach to Z(N) Lattice Gauge Theories, Phys. Rev. D19, 3715 (1979).
D. Horn: Finite Matrix Models with Continuous Local Gauge Invariance, Phys. Lett. 100B, 149-151 (1981).
T. Banks, Y. Dothan and D. Horn: Geometric Fermions, Phys. Lett. 117B, 413 (1982).
D. Horn and M. Weinstein: The t expansion: A nonperturbative analytic tool for Hamiltonian systems. Phys. Rev. D 30, 1256-1270 (1984).
Ury Naftaly, Nathan Intrator and David Horn: Optimal Ensemble Averaging of Neural Networks. Network, Computation in Neural Systems, 8, 283-296 (1997).
David Horn, Nir Levy, Eytan Ruppin: Memory Maintenance via Neuronal Regulation, Neural Computation, 10, 1-18 (1998).
Asa Ben-Hur, David Horn, Hava Siegelmann and Vladimir Vapnik: Support Vector Clustering. Journal of Machine Learning Research 2, 125-137 (2001).
David Horn and Assaf Gottlieb: Algorithm for data clustering in pattern recognition problems based on quantum mechanics, Phys. Rev. Lett. 88 (2002) 18702
Zach Solan, David Horn, Eytan Ruppin and Shimon Edelman: Unsupervised learning of natural languages, Proc. Natl. Acad. Sc. 102 (2005) 11629–11634.
Vered Kunik, Yasmine Meroz, Zach Solan, Ben Sandbank, Uri Weingart, Eytan Ruppin and David Horn: Functional representation of enzymes by specific peptides. PLOS Computational Biology 2007, 3(8):e167.
Benny Chor, David Horn, Yaron Levy, Nick Goldman and Tim Massingham: Genomic DNA k-mer spectra: models and modalities. Genome Biology 2009, 10(10):R108
Erez Persi and David Horn. Systematic Analysis of Compositional Order of Proteins Reveals New Characteristics of Biological Functions and a Universal Correlate of Macroevolution. PLoS Comput Biol 9 (2013): e1003346.
David Horn. Taxa counting using Specific Peptides of Aminoacyl tRNA Synthetases Encyclopedia of Metagenomics, Springer, 2013.
Sagi Shporer, Benny Chor, Saharon Rosset, David Horn. Inversion symmetry of DNA k-mer counts: validity and deviations. BMC Genomics 2016, 17:696
Erez Persi, Davide Prandi, Yuri I. Wolf, Yair Pozniak,Christopher Barbieri, Paola Gasperini, Himisha Beltran, Bishoy M. Faltas, Mark A. Rubin, Tamar Geiger, Eugene V. Koonin, Francesca Demichelis, David Horn. Proteomic and Genomic Signatures of Repeat Instability in Cancer and Adjacent Normal Tissues. PNAS 116, 34, 2019 - 08790
פרסומים > ספר

David Horn and Fredrick Zachariasen: Hadron Physics at Very High Energies. Benjamin 1973.
פרסומים > פטנטים

Method and Apparatus for Quantum Clustering. USA Patent No. 7,653,646 B2.
Method for discovering relationships in data by dynamic quantum clustering USA Patent No 8874412 and USA Patent No. 9,646,074
חיים אישיים

הורן היה נשוי לנירה (לבית פוס) משנת 1963 ועד פטירתה ב-2019. הוא אב לשלושה, יובל תמר ועודד, וסב לתשעה. מתגורר בתל אביב.
הערות שוליים

1 2 3  קורות חיים דוד הורן (באנגלית), באתר אוניברסיטת תל אביב
1 2  ארכיון עמיתי החברה האמריקאית לפיזיקה (באנגלית), החברה האמריקאית לפיזיקה
1 2  דוד הורן (ממוין על פי תאריך פרסום) (באנגלית), גוגל סקולר
↑  דוד הורן (באנגלית), המכון למחקר מתקדם
↑  פרופ' דוד הורן – סגן רקטור אוניברסיטת ת"א, מעריב, 1 בספטמבר 1980
↑  מנהיגי העבר של אוניברסיטת תל אביב (באנגלית) אוניברסיטת תל אביב
↑  ההיסטוריה של בית הספר (באנגלית) אוניברסיטת תל אביב
↑  CERN וישראל (באנגלית) CERN Courier
1 2  עמיתי האגודה הישראלית לפיזיקה (באנגלית) האגודה הישראלית לפיזיקה
↑  G. F. Chew, Pignotti, A. (1968) Dolen-Horn-Schmid Duality and the Deck Effect. Physical Review Letters 19, 1078–1081.
↑  D. Horn, R. Silver (1971) Coherent production of pions Annals of Physics
↑  D. Horn and J. Mandula (1978) Model of mesons with constituent gluons Phys. Rev. D, 898–908.
↑  D. Horn, M. Weinstein, and S. Yankielowicz
 (1979)  Hamiltonian approach to
Z(N)
 lattice gauge theories Phys. Rev. D
, 3715–3731.
↑  D. Horn (1981)  Finite matrix models with continuous local gauge invariance
 Physics Letters B
↑  D. Horn and M. Weinstein (1984)  The t expansion: A nonperturbative analytic tool for Hamiltonian systems Phys. Rev. D
↑  David Horn, Nir Levy and Eytan Ruppin (1988)  Memory Maintenance via Neuronal Regulation Neural Computation
↑  Zach Solan, David Horn, Eytan Ruppin, and Shimon Edelman (2005)  Unsupervised learning of natural languages Proceedings of the National Academy of Sciences of the United States of America
↑  Asa Ben-Hur, David Horn, Hava T. Siegelmann, and Vladimir Vapnik (2001)  Support Vector ClusteringJournal of Machine Learning Research
↑  David Horn and Assaf Gottlieb (2001)  Algorithm for Data Clustering in Pattern Recognition Problems Based on Quantum Mechanics Phys. Rev. Lett.
↑  Erez Persi,
David Horn (2013)  Systematic Analysis of Compositional Order of Proteins Reveals New Characteristics of Biological Functions and a Universal Correlate of Macroevolution PLOS Computational Biology
↑  Erez Persi, Davide Prandi, Yuri I. Wolf, Yair Pozniak,Christopher Barbieri, Paola Gasperini, Himisha Beltran, Bishoy M. Faltas, Mark A. Rubin, Tamar Geiger, Eugene V. Koonin, Francesca Demichelis, David Horn (2019)  Proteomic and genomic signatures of repeat instability in cancer and adjacent normal tissues Proceedings of the National Academy of Sciences of the United States of America
↑  David Horn and Fredrick Zachariasen(1973) Hadron Physics at Very High Energies Physics Today
↑  Method and apparatus for quantum clustering, Google patents
↑  Method for discovering relationships in data by dynamic quantum clustering, Google patents
| --- | --- |
בקרת זהויות :  NLI: 987007334085705171  GND: 13585928X  ISNI: 0000 0001 2284 259X  MGP: 112587  ORCID: 0000-0003-2708-186X  VIAF: 113869653   WorldCat (עם VIAF): 113869653